  Туспуктэм: Руслан Нуриахметов Удмуртиын 2023-тӥ ар кутсконысен пӧйшуръёс пӧлын ньыль урмон учыр пусйизы: Грак ёросын одӥг (ӟичы), Алнаш ёросын одӥг (балян), Можга ёросын кык (ӟичы, коӵыш). Шуг-секытэ шедемъёс урмонлэсь вакцинаосын курс ортчизы. Со сярысь Роспотребнадзорлэн элькунъя управлениезлэн пресс-службаез ивортӥз. Вить толэзь ӵоже 1 сюрс 680 адямиез пӧйшуръёс куртчылӥз, соос пӧлын 14 аресозь 497 нылпи. Тужгес трос куртчылон учыръёс Якшур-Бӧдья, Дэри, Камбарка, Вавож, Можга, Ува, Шаркан, Сюмси, Каракулино ёросъёсын но Можгалан. 1 сюрс 119 учыре адямиосты пуныос куртчылӥзы (66,6 процент), 10 муртэз кыр пӧйшуръёс куртчизы (0,6 процент), учыръёс Сарапул, Грак, Камбарка, Кизнер, Пичи Пурга ёросъёсын но Воткаын пусъемын вал. Эмчиос тодэ вайыто, пӧйшур куртчыку одно ик эмъюртэ вазиськоно. Ӧнерчиос яраез утялтозы, кулэ дыръя вурозы но урмон висёнлэсь прививкаос назначить карозы. Куинь толэзь ӵоже пельпуме куать вацина пуктоно луоз. Тодэ вайытом, Ижкарын 2023-тӥ ар кутсконысен 170 нылпиез пуныос но коӵышъёс куртчылӥзы. Тегъёс: пӧйшуръёс урмон Роспотребнадзор Удмуртия  